Երբ վկան ցուցմունքն ավարտեց և հրապարակվեցին նաև նախաքննության ընթացքում տված ցուցմունքները, դատարանն, ինչպես նաև մեղադրող դատախազները փորձում էին հարցերի միջոցով պարզել, թե ինչո՞վ է պայմանավորված նրա նախաքննական ցուցմունքներում առկա հակասությունները: Իսկ այս ամենի պատճառները մի քանիսն էին. «Նարկոզ» ստանալը, վախը, նախաքննությանն օգնելու հանգամանքը. ահա այն պատասխանները, որոնք հակասությունների վերաբերյալ հարցերին ի պատասխան տվեց Արամ Պետրոսյանը: